**„Usluge potpore, održavanja i poboljšanja SAP sustava Državne riznice“– nacrt dokumentacije o nabavi**

Sukladno članku 198. Zakona o javnoj nabavi (Narodne novine, broj 120/16) i članku 9. Pravilnika o planu nabave, registru ugovora, prethodnom savjetovanju i analizi tržišta u javnoj nabavi (Narodne novine broj 101/17), javni naručitelj je obvezan prije pokretanja otvorenog ili ograničenog postupka javne nabave za nabavu radova ili postupka javne nabave velike vrijednosti za nabavu robe ili usluge, staviti opis predmeta nabave, tehničke specifikacije, kriterij za kvalitativan odabir gospodarskog subjekta, kriterij za odabir ponude i posebne uvjete za izvršenje ugovora na prethodno savjetovanje sa zainteresiranim gospodarskim subjektima u trajanju od najmanje pet dana. Ovaj poziv objavljen je i u EOJN.

Tijekom trajanja prethodnog savjetovanja (do 25. travnja 2018. godine) zainteresirani gospodarski subjekt može dostaviti naručitelju svoje primjedbe i prijedloge u vezi s informacijama i dokumentacijom koji su objavljeni. Primjedbe i prijedlozi se dostavljaju putem EOJN-a.

Naručitelj će razmotriti sve zaprimljene primjedbe i prijedloge te o tome izraditi izvješće.

Naručitelj će objaviti Izvješće o provedenom prethodnom savjetovanju sa zainteresiranim gospodarskim subjektima u EOJN.

U prilogu se nalazi dokumentacija o nabavi.